Lasteaeda võetakse 1-7a. vanuseid lapsi. Eestis tegutsevad nii munitsipaal- kui ka eralasteaiad. Lasteaiakoha taotlemise ja lasteaeda vastuvõtmise kord, nagu ka lasteaiaga seotud kulutused, võivad Eesti erinevais paigus oluliselt erineda. Kindlasti peab lapsevanem esitama koha taotlemiseks avalduse ja perearsti vormikohase tõendi. Tallinnas tuleb lapsevanemal endal maksta kuus ca 400 krooni,  Tartus ca 350 krooni. Sellele lisandub tavaliselt toiduraha (umbes 20-25 krooni päev).    Üldiselt komplekteeritakse lasteaiarühmad suve alguses, vabade kohtade olemasolul võidakse lapsi vastu võtta kogu aasta jooksul. Meeles tuleks pidada, et lasteaiakohtade järjekorrad võivad väga pikaks venida ja seetõttu oleks soovitav laps lasteaiajärjekorda panna niipea kui võimalik.    * Informatsioon Tallinna lasteaedade kohta: http://www.tallinn.ee/lasteaiad/  * Informatsioon Tartu  lasteaedade kohta:  www.tartu.ee/?lang_id=1&menu_id=8&page_id=976  * Informatsioon lasteaedade kohta üle Eesti: www.lasteaiad.ee/  * Rahvusvaheline lastehoid Tallinnas Nõmmel: www.training.ee